Document ID: 31979R2612

ΚΑΝΟΝΙΣΜΟΣ (ΕΟΚ) αριθ. 2612/79 ΤΟΥ ΣΥΜΒΟΥΛΙΟΥ της 23ης Νοεμβρίου 1979 περί τροποποιήσεως του κανονισμού (ΕΟΚ) αριθ.2051/74 "περί του εφαρμοζομένου τελωνειακού καθεστώτος σε ορισμένα προϊόντα καταγωγής και προελεύσεως των νήσων Φερόε"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
την πρόταση της Επιτροπής,
Εκτιμώντας:
ότι το δασμολογικό καθεστώς που διέπει τις εισαγωγές βιομηχανικών προϊόντων από τις νήσους Φερόε, κατ' εφαρμογή του κανονισμού (ΕΟΚ) αριθ. 2051/74(1), όπως τροποποιήθηκε με τον κανονισμό (ΕΟΚ) αριθ. 1048/76(2), δεν κατέληξε στην εφαρμογή από την Κοινότητα ενός ομοιομόρφου τελωνειακού δασμολογίου,
ότι συντρέχει λόγος να διορθωθεί η κατάσταση αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2051/74 τροποποιείται ως κατωτέρω:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Καταργούνται οι εισαγωγικοί δασμοί και οι φορολογικές επιβαρύνσεις ισοδυνάμου αποτελέσματος για τα προϊόντα καταγωγής και προελεύσεως των νήσων Φερόε, που υπάγονται στα κεφάλαια 25 μέχρι 99 του Κοινού Δασμολογίου."
2. Το άρθρο 3 καταργείται και τα άρθρα 4, 5 και 6 καθίστανται άρθρα 3, 4 και 5.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 23 Νοεμβρίου 1979.

Labels: 3
18
14
1